
	Textul propus de Comisie
	Amendamentul

	
	ANEXĂ

	
	MĂSURI DE PUNERE ÎN APLICARE

	
	1.	Sprijinul acordat de Uniune contribuie la realizarea obiectivului specific prevăzut la articolul 3 alineatul (1) litera (a) prin axarea pe următoarele măsuri de punere în aplicare: 

	
	(a)	intensificarea activităților de formare, a exercițiilor, a învățării reciproce, a programelor de schimb specializate și a schimbului de bune practici în cadrul și în rândul autorităților competente ale statelor membre, inclusiv la nivel local, precum și cu țările terțe și cu alți actori relevanți;

	
	(b)	exploatarea sinergiilor prin punerea în comun a resurselor și a cunoștințelor și prin schimbul de bune practici între statele membre și alți actori pertinenți, inclusiv societatea civilă, de exemplu prin crearea unor centre de excelență comune, prin conceperea unor evaluări comune ale riscurilor sau prin înființarea unor centre comune de sprijin operațional pentru operațiile desfășurate în comun;

	
	[bookmark: _Hlk229499808](c)	achiziționarea unor echipamente pertinente și instituirea unor centre de formare specializată și a altor infrastructuri esențiale pertinente pentru securitate sau modernizarea lor, pentru a îmbunătăți gradul de pregătire, reziliența și nivelul de conștientizare al publicului și a asigura un răspuns mai adecvat în cazul amenințărilor la adresa securității.

	
	2.	Sprijinul acordat de Uniune contribuie la realizarea obiectivului specific prevăzut la articolul 3 alineatul (1) litera (b) prin axarea pe următoarele măsuri de punere în aplicare:

	
	(a)	protecția entităților critice împotriva incidentelor legate de securitate prin detectarea, evaluarea și eliminarea vulnerabilităților;

	
	(b)	achiziționarea unor echipamente pertinente și instituirea unor centre de formare specializată și a altor infrastructuri esențiale pertinente pentru securitate sau modernizarea lor, pentru a îmbunătăți gradul de pregătire și reziliența și a asigura un răspuns mai adecvat în cazul amenințărilor la adresa securității;

	
	(c)	înființarea unor sisteme de informații descentralizate și ale UE pertinente pentru securitate, precum și adaptarea și menținerea lor, asigurându-le interoperabilitatea, între altele, acolo unde este cazul pentru sistemele de răspuns la situații de criză și de comunicații critice; 

	
	(d)	sprijinirea dezvoltării unor sisteme de comunicații securizate interoperabile și a unor mecanisme de coordonare în situații de criză între statele membre și între autoritățile lor competente, inclusiv a unor sisteme care să asigure continuitatea operațiunilor în timpul incidentelor legate de securitate și al crizelor de mare amploare, precum și a testării, a introducerii și a întreținerii lor;

	
	(e)	consolidarea pregătirii, a planurilor de reziliență și a capacităților coordonate de răspuns în situații de criză ale autorităților competente și ale entităților critice prin evaluări ale riscurilor, planuri pentru situații neprevăzute și exerciții bazate pe scenarii și prin elaborarea unor protocoale operaționale comune.

	
	3.	Sprijinul acordat de Uniune contribuie la realizarea obiectivului specific prevăzut la articolul 3 alineatul (1) litera (c) prin axarea pe următoarele măsuri de punere în aplicare:

	
	(a)	asigurarea aplicării uniforme a acquis-ului Uniunii în domeniul securității prin sprijinirea schimbului de informații pertinente, de exemplu în cadrul sistemului Prüm, al sistemului PNR al UE și al SIS II, inclusiv prin punerea în practică a recomandărilor formulate în cadrul mecanismelor de control al calității și de evaluare, cum ar fi mecanismul de evaluare și monitorizare Schengen sau alte mecanisme de control al calității și de evaluare;

	
	(b)	înființarea unor sisteme de informații descentralizate și ale UE pertinente pentru securitate, precum și adaptarea și menținerea lor, asigurându-le interoperabilitatea, între altele, și elaborarea unor instrumente adecvate pentru remedierea lacunelor identificate;

	
	(c)	intensificarea utilizării active a sistemelor de informații descentralizate și ale UE pertinente pentru securitate, asigurându-le alimentarea cu date de înaltă calitate; 

	
	(d)	sprijinirea măsurilor naționale pertinente, inclusiv interconectarea bazelor de date naționale corespunzătoare în materie de securitate și conectarea lor la bazele de date ale Uniunii, atunci când acest lucru este prevăzut în temeiurile juridice relevante, dacă este de interes pentru punerea în practică a obiectivelor prevăzute la articolul 3 alineatul (1);

	
	(e)	îmbunătățirea coordonării și a cooperării între statele membre și între autoritățile lor competente, precum și cu alți actori relevanți, de exemplu prin rețele de unități naționale specializate, rețele și structuri de cooperare ale Uniunii și centre ale Uniunii; 

	
	(f)	îmbunătățirea cooperării interinstituționale la nivelul Uniunii, între statele membre și organele, oficiile și agențiile pertinente ale Uniunii, precum și la nivel național, între autoritățile competente.

	
	4.	Sprijinul acordat de Uniune contribuie la realizarea obiectivului specific prevăzut la articolul 3 alineatul (1) litera (d) prin axarea pe următoarele măsuri de punere în aplicare: 

	
	(a)	creșterea numărului de operații de asigurare a respectării legii care implică două sau mai multe state membre, inclusiv, atunci când este cazul, operațiuni care implică alți actori pertinenți, în special prin facilitarea și îmbunătățirea utilizării echipelor comune de anchetă, a patrulelor comune, a urmăririlor transfrontaliere, a supravegherii discrete și a altor mecanisme de cooperare operațională în cadrul ciclului de politici ale UE, punând accentul în special pe operațiile transfrontaliere;

	
	(b)	îmbunătățirea coordonării și a cooperării între statele membre și între autoritățile lor competente, precum și cu alți actori relevanți, de exemplu prin rețele de unități naționale specializate, rețele și structuri de cooperare ale Uniunii și centre ale Uniunii;

	
	(c)	îmbunătățirea cooperării interinstituționale la nivelul Uniunii, în rândul statelor membre și între statele membre și organele, oficiile și agențiile pertinente ale Uniunii, precum și la nivel național, între autoritățile competente ale fiecărui stat membru;

	
	(d)	exploatarea sinergiilor prin punerea în comun a resurselor și a cunoștințelor și prin schimbul de bune practici între statele membre și alți actori pertinenți, inclusiv societatea civilă, de exemplu prin crearea unor centre de excelență comune, prin conceperea unor evaluări comune ale riscurilor sau prin înființarea unor centre comune de sprijin operațional pentru operațiile desfășurate în comun.

	
	5.	Sprijinul acordat de Uniune contribuie la realizarea obiectivului specific prevăzut la articolul 3 alineatul (1) litera (e) prin axarea pe următoarele măsuri de punere în aplicare:

	
	(a)	promovarea și elaborarea unor măsuri, garanții, mecanisme și bune practici pentru identificarea rapidă, protejarea și sprijinirea martorilor, a avertizorilor și a victimelor criminalității grave și organizate și crearea, în acest scop, a unor parteneriate între autoritățile publice și alți actori pertinenți;

	
	(b)	susținerea instituirii, a accesibilității și a consolidării serviciilor de sprijin specializate pentru victimele criminalității grave și organizate, constând, între altele, în asistență psihologică, juridică și socială, și asigurarea accesului la servicii care să se bazeze pe cunoașterea traumelor, inclusiv pentru persoanele vulnerabile și copii;

	
	(c)	sprijinirea activităților de sensibilizare, de formare și de capacitare destinate autorităților competente și organizațiilor pertinente cu privire la drepturile victimelor, la abordările centrate pe victime și la prevenirea victimizării secundare.


Or. <Original>{EN}en</Original>
<TitreJust>Justificare</TitreJust>
Statele membre vor beneficia de crearea acestei anexe I, care le va orienta în a-și elabora planurile de parteneriat național și regional și în finanțarea planurilor respective în cadrul CFM, garantând că Uniunea își utilizează fondurile pentru acțiunile cele mai necesare pentru a aborda amenințările actuale la adresa securității sale interne și pentru a consolida cooperarea transfrontalieră. </Amend>
[bookmark: EndA]</RepeatBlock-Amend>

<PathFdR>AM\1346525RO.docx</PathFdR>		PE<NoPE>790.179</NoPE><Version>v01-00</Version>
RO	Unită în diversitate	RO
PE<NoPE>790.179</NoPE><Version>v01-00</Version>	2/7	<PathFdR>AM\1346525RO.docx</PathFdR>
RO
<PathFdR>AM\1346525RO.docx</PathFdR>	7/7	PE<NoPE>790.179</NoPE><Version>v01-00</Version>
		RO
image1.png




